दिगंबर जैन सोशल ग्रुप का शपथ विधि समारोह हुआ
इंदौर | दिगंबर जैन सोशल ग्रुप फेडरेशन का शपथ विधि समारोह रवींद्र नाट्यग्रह में हुआ। मुख्य अतिथि पीठाधीश रवींद्रकीर्ति स्वामी (हस्तिनापुर) थे। प्रदीप कासलीवाल ने 2017 के मनोनीत राष्ट्रीय अध्यक्ष हंसमुख जैन गांधी, राष्ट्रीय महासचिव राजेंद्र जैन, राष्ट्रीय कोषाध्यक्ष राकेश विनायका और कार्यकारिणी को शपथ दिलाई। गायक चिंतन बाकीवाला का सम्मान हुआ। 10 राज्यों के 350 ग्रुपों से अध्यक्ष व मंत्री के साथ फेडरेशन के पदाधिकारी शामिल हुए। संचालन नितीन नांदगावकर ने किया। उधर, अगले साल श्रवणबेलगोल (कर्नाटक) में भगवान बाहुबली के महामस्तकाभिषेक महोत्सव में होने वाले राष्ट्रीय जैन युवा सम्मेलन के इंदौर कार्यालय का उद्घाटन महावीर ट्रस्ट (कीर्ति स्तंभ) पर हुआ।
hin_Deva hin_Deva